Zargin Magudi: Akwai Yiwuwar PDP Ta Kauracewa Zaben Gwamna A Jigawa - Liberty TV/Radio - News - Voice For All! Vision For Alll!
Editor 4
March 1, 2019
Jam’iyyar PDP a jihar Jigawa, ta ce mai yiwuwa ba za ta
shiga zaben gwamnan jihar da za a yi ranar 9 ga watan Maris, matukar ba a cire
Kwamishinan ‘yan sandan jihar Bala Senchi daga jihar ba.
PDP ta yi zargin cewa an tabka magudi a zaben shugaban
kasa, domin an sayi kuri’u kuma ‘yan sanda sun rika cin zarafin magoya bayan ta
a jihar.
Dan takarar sanata Mustapha Lamido ya bayyana haka, a
cikin wata hira da aka yi da shi a Gidan Radiyon Freedom da ke birnin Dutse na
jihar Jigawa.
Mustapha ya fito takarar sanatan Jigawa, amma wanda ke
kai Sabo Nakudu ya kada shi, sai dai ya yi zargin cewa an tafka magudi da kuma
cin zarafin ‘yan adawa a fadin jihar.
Dangane da magudi kuwa, ya ce sau biyar ya na kiran
kwamishinan ‘yan sanda ya na sanar da shi inda aka yi satar akwati, amma babu
abin da aka yi.